MS «Dalmacija» (1993)

**MS «Dalmacija»**, tidligere **«Bergen», «Duchess of Scandinavia», «Atlantic Traveller»,** **«Bergensfjord»** og **«Oslofjord»** er en havgående bilferge opprinnelig bygd for selskapet Rutelaget Askøy - Bergen (senere Fjord Line AS) i 1993. Det opprinnelige navnet var MS «Bergen». Skroget var bygd ved Bruce Shipyard, Landskrona, Sverige og ferdigstilt hos Fosen Mekaniske Verksteder. MS Bergen er den siste og yngste av tilsvarende søsterskip på fire bygget og ferdigstilt på samme sted (**MS Kaptan Burhanettin Isim, MS Stena Challenger, MS Stena Traveller** og **MS Kaptan Abidin Doran**) MS Bergen ble satt i drift i juni 1993 på ruten Bergen - Haugesund - Egersund - Hanstholm.

I 2003 ble skipet charteret ut til DFDS Seaways, som gav det navnet MS «Duchess of Scandinavia» og brukte det på ruten mellom Harwich i Storbritannia og Cuxhaven i Tyskland, som den siste direkte ferjerute mellom Storbritannia og Tyskland. I 2005 fikk skipet nytt navn igjen, MS «Atlantic Traveller». Skipet gikk deretter som «danskebåt» for Fjord Line i ruten til Hirtshals i Danmark, med utgangspunkt i Bergen, Stavanger og Egersund. I 2008 ble navnet endret til MS «Bergensfjord». Fra og med oktober 2008 flyttet Fjord Line til Risavika i Rogaland fra Egersund.

MS «Bergensfjord» ble bygd om i 2014 ved STX-verftet i Raumo i Finland og tilpasset behovene på strekningen Sandefjord - Strömstad. Lugarene ble fjernet og kapasiteten utvidet til 1&nbsp;800 passasjerer, men Fjord Line tillater kun 1 350 som maks antall passasjerer og 370 biler selv om er plass til flere. Taxfreeområdet ble utvidet til 1&nbsp;200 kvadratmeter.

Skipet er 134,4 meter langt, 24 meter bredt. Bruttotonnasjen er 16&nbsp;794.

Etter ombygningen fikk skipet navnet MS «Oslofjord» og ble satt inn på ruten Sandefjord - Strømstad 20. juni 2014.

25. mars 2021 ble MS Oslofjord overført fra det Danske Internasjonale Skipsregister (DIS) og Fjord Skibsholdning AS, til det Norske Ordinære Skipsregister (NOR) og Fjord Line AS, Egersund. Årsaken er at omkring 90% av gjestene på MS Oslofjord er nordmenn. Omflaggingen betyr blant annet at det vil bli enklere å benytte seg av norsk og lokal arbeidskraft om bord. Ny hjemmehavn for MS Oslofjord er nå Sandefjord.

20. september 2023 besluttet rederiet Fjord Line AS å legge ned MS Oslofjord og ruten Sandefjord - Strømstad 30. oktober 2023 etter 9 års drift på ruten siden våren 2014, og etter 30 års tjeneste for Fjord Line i Norge siden oppstarten i 1993. Dette ble gjort grunnet «Ruten støtter ikke Fjord Lines visjon og langsiktige strategi, skriver de videre. Begrunnelsen er et strategisk grep for å konsentrere driften rundt seilingsrutene mellom Norge og Danmark.» Siste seiling var 24. oktober 2023.

8. desember 2023 kl 21:07 forlot skipet  Sandefjord for siste gang etter å ha ligget på sin faste kaiplass på Thorøya i Sandefjord siden avviklingen av ruten 24. oktober 2023, på vei mot Fayard Verft i Odense, Danmark med estimert ankomst 9. desember 2023, for vedlikehold og overhaling. Og skal etter det til Fjord Line kaien og terminalen i Hirtshals for aller siste overhaling og fin puss før eventuelt salg eller at Fjord Line har bestemt hva de ønsker å gjøre med skipet. MS Oslofjord ankom Hirtshals Havn 19. desember 2023 for å legges i opplag.

12. februar 2024 ble det kunngjort at MS Oslofjord har blitt overført tilbake til Fjord Skibsholdning AS og charteret til det kroatiske selskapet Jadrolinija med forkjøpsrett av skipet og skal seile fortsatt som et passasjerskip mellom Dubrovnik i Kroatia og Bari i Italia i løpet av 2024. Ifølge selskapet er også MS Oslofjord største skipet de har noen gang eid siden oppstarten av rederiet. Det er også med stor sikkerhet at MS Oslofjord skal bli solgt til Jadrolinija og bli værende der

1. mars 2024 skiftet offisielt MS «Oslofjord» navn, flaggstat og hjemmehavn til MS «Dalmacija» og overført tilbake til Dansk Internasjonalt Skipsregister (DIS) med hjemmehavn Hirtshals, Danmark.

3. juni 2024, etter omfattende renovasjoner på utsiden av skipet for å tilpasse den til Jadrolinija’s design og visuelle profil og fullførte handelen mellom Fjord Line og Jadrolinja ble den satt i ruten Dubrovnik-Bari. Skipet ble omregistrert til Kroatia og fikk hjemmehavn Rijeka. Dette er største skipet i Jadrolinja’s flåte og største noen gang har hatt.

## Rederier
*Eier og operatør: Team Asköy-Bergen AS, Bergen, Norge (19. juni 1993 – 1994)
*Eier og operatør: Fjord Line AS, Bergen, Norge (1994 – 1997)
*Eier: Bergen Nordhordland Rutelag ASA, Bergen (1997 - 25. november 2004)
*Operatør: Fjord Line AS, Bergen, Norge (1997 –9. april 2003)
*Charter: DFDS Seaways AS, Danmark (9. april 2003 – 6. november 2005)
*Eier: North Atlantic Line Operation AS, Norge (1. juli 2005 - 6. november 2005)
*Eier: Bergensfjord KS, Norge (25. november 2004 - 1. juli 2005 / 17. november 2005 – mars 2008)
*Operatør: Fjord Line AS, Hirtshals, Danmark (17. november 2005 – 25. mars 2021)
*Eier: Fjord Skibsholding AS, Danmark (mars 2008 – 25. mars 2021)
*Eier og operatør: Fjord Line AS, Egersund, Norge (25. mars 2021 – 12. februar 2024)
*Eier: Fjord Skibsholding AS, Danmark (12. februar 2024 – 3. juni 2024)
*Charter: Jadrolinija, Dalmatia, Kroatia (12. februar 2024 – 3. juni 2024)
*Eier Jadrolinija, Dalmatia, Kroati (3. juni 2024 -)

## Ruter
*Bergen - Haugesund - Egersund - Hanstholm (21. juni 1993 - 8. april 2003)
*Harwich - Cuxhaven (17. april 2003 - 7. november 2005)
*Bergen - Haugesund - Egersund - Hanstholm (17. november 2005 - 20. juli 2007 /  29. juli 2007- 24. januar 2008)
*Hanstholm - Egersund/Haugesund (24. juli 2007- 29. juli 2007)
*Hanstholm - Kristiansand (24. januar 2008 - april 2008)
*Hirtshals - Risavika (Stavanger) - Bergen (28. oktober 2008 - 23. desember 2013)
*Sandefjord - Strömstad (20. juni 2014 - 24. oktober 2023)
*Dubrovnik, Kroatia - Bari, Italia (3. juni 2024 -)

## Bildegalleri

Fil:Fjord line bergensfjord.jpg|MS «Bergensfjord» i 2009


## Referanser


## Eksterne lenker
* 
* 
*  Fakta om MS «Oslofjord»   Besøkt 12. juli 2015